Diari Oficial de la Generalitat Valenciana


Sumari del DOGV 7904, del 26-10-2016 (2016/8441)

RESOLUCIÓ de 24 d'octubre de 2016, del conseller de Transparència, Responsabilitat Social, Participació i Cooperació, per la que s'amplia el termini de justificació de les subvencions destinades a les entitats locals i entitats ciutadanes de la Comunitat Valenciana per a l'any 2016.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7904

Data del DOGV
:   26-10-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/8441


Data del document
:   24-10-2016

Organisme emissor
:   Conselleria de Transparència, Responsabilitat Social, Participació i Cooperació

Tipus de document
:   Resolució

Anàlisi jurídica

 Descriptors 

:   * Conselleria de Transparència, Responsabilitat Social, Participació i Cooperació
    * accés a la informació
    * participació social
    * transparència administrativa
    * ajuda pública

RESOLUCIÓ de 24 d'octubre de 2016, del conseller de Transparència, Responsabilitat Social, Participació i Cooperació, per la que s'amplia el termini de justificació de les subvencions destinades a les entitats locals i entitats ciutadanes de la Comunitat Valenciana per a l'any 2016. [2016/8441]  
Per mitjà de l'Ordre 4/2016, de 3 de juny de 2016, de la Conselleria de Transparència, Responsabilitat Social, Participació i Cooperació, es van aprovar les bases reguladores conjuntes de les subvencions destinades a les entitats locals, entitats ciutadanes, centres valencians en l'exterior i cases regionals d'altres comunitats autònomes a la Comunitat Valenciana, per al foment de la participació ciutadana, la transparència i l'accés a la informació pública (DOCV 7798, 06.06.2016), havent-se convocat en l'exercici 2016 totes les actuacions i modalitats d'ajudes previstes en aquesta.  
Mitjançant la Resolució de 27 de juny de 2016, de la Conselleria de Transparència, Responsabilitat Social, Participació i Cooperació, es van convocar, per a l'any 2016, subvencions destinades a les entitats locals (ajuntaments, mancomunitats i altres fórmules associatives d'entitats locals) de la Comunitat Valenciana, per al foment de la participació ciutadana, la transparència i l'accés a la informació pública (DOCV 7820, 04.07.2016).  
Mitjançant la Resolució de 13 de juliol de 2016, de la Conselleria de Transparència, Responsabilitat Social, Participació i Cooperació, es van convocar per a l'any 2016 subvencions destinades a les entitats ciutadanes de la Comunitat Valenciana (DOCV 7832, 20.07.2016).  
Mitjançant la Resolució d'11 d'octubre de 2016, del conseller de Transparència, Responsabilitat Social, Participació i Cooperació, es concedeixen per a l'any 2016 subvencions destinades a les entitats locals de la Comunitat Valenciana (DOGV 7896, 14.10.2016).  
Mitjançant la Resolució d'11 d'octubre de 2016, del conseller de Transparència, Responsabilitat Social, Participació i Cooperació, es concedixen per a l'any 2016 subvencions destinades a les entitats ciutadanes de la Comunitat Valenciana (DOGV 7896, 14.10.2016).  
Considerant que el gran volum de sol·licituds presentades, ha produït una acumulació de treball que ha portat a demorar la publicació de la resolucions de concessió de les subvencions convocades i citades anteriorment, aquesta circumstància fa ineludible la necessitat d'ampliar el termini d'execució i de presentació de la justificació de les subvencions, de manera que, en ambdós casos, s'establisca un termini de justificació apropiat.  
Vist el que disposa l'article 70 del Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions, i en l'article 49 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i de conformitat amb el que establix l'article 160.4 de la Llei 1/2015, de 6 de febrer, d'Hisenda Pública, del Sector Públic Instrumental i de Subvencions a proposta de l'òrgan instructor d'aquestes subvencions, resolc:  
  
  
Primer  
Ampliar fins al dia 8 de novembre de 2016 el termini de justificació de subvencions, que ve establit en el resolc onzé, apartat segon, de la Resolució de 27 de juny de 2016, de la Conselleria de Transparència, Responsabilitat Social, Participació i Cooperació, per la qual es convoquen, per a l'any 2016 subvencions destinades a les entitats locals (ajuntaments, mancomunitats i altres fórmules associatives d'entitats locals) de la Comunitat Valenciana, per al foment de la participació ciutadana, la transparència i l'accés a la informació pública (DOCV 7820, 04.07.2016).  
  
Segon  
Ampliar fins al dia 8 de novembre de 2016 el termini de justificació de subvencions, que ve establit en el resolc onzé, apartat segon, de la Resolució de 13 de juliol de 2016, de la Conselleria de Transparència, Responsabilitat Social, Participació i Cooperació, per la qual es convoquen per a l'any 2016 subvencions destinades a les entitats ciutadanes de la Comunitat Valenciana (DOCV 7832, 20.07.2016).  
  
  
Tercer  
Publicar la present resolució en el Diari Oficial de la Generalitat Valenciana, per a la seua eficàcia i coneixement general.  
  
València, 24 d'octubre de 2016.- El conseller de Transparència, Responsabilitat Social, Participació i Cooperació: Manuel Alcaraz Ramos.